Δημήτρης Κουρέτας

Ο Δημήτρης Κουρέτας (Προσφυγικά Πατρών, 1962) είναι Έλληνας πανεπιστημιακός και πολιτικός ο οποίος εκλέχθηκε και υπηρετεί ως Περιφερειάρχης Θεσσαλίας για την περίοδο 2024-2029. 

Είναι τακτικό μέλος ΔΕΠ στο γνωστικό αντικείμενο Φυσιολογίας Ζωικών Οργανισμών και Τοξικολογίας στο Τμήμα Βιοχημείας και Βιοτεχνολογίας του Πανεπιστημίου Θεσσαλίας. Έργο του έχει ευρέως δημοσιευθεί σε ελληνικά ΜΜΕ και έχει ασχοληθεί για χρόνια με θέματα τροφίμων με αντιοξειδωτικές δράσεις.

 Βιογραφία  
Γεννήθηκε στα Προσφυγικά της Πάτρας το 1962, όπου πέρασε τα παιδικά του χρόνια και ολοκλήρωσε με άριστα τις εγκύκλιες σπουδές του.

Έλαβε πτυχίο Φαρμακευτικής από το Πανεπιστήμιο Πατρών το 1985. Στη συνέχεια, εκπόνησε το διδακτορικό του στο αντικείμενο της Βιοχημείας στο Τμήμα Χημείας του Α.Π.Θ. το 1989. Από το 1990 έως το 1992 εργάστηκε ως ερευνητής στην Ιατρική Σχολή του Πανεπιστημίου Χάρβαρντ. Εκλέχτηκε επίκουρος καθηγητής στο Πανεπιστήμιο Θεσσαλίας το 1995 και έγινε τακτικός καθηγητής πρώτης βαθμίδας το 2007. Σήμερα είναι διευθυντής του Εργαστηρίου Φυσιολογίας Zωικών Oργανισμών και Τοξικολογίας στο Τμήμα Βιοχημείας και Βιοτεχνολογίαςhttps://www.researchgate.net/profile/Dimitrios_Kouretas Research Gate, Dr. Dimitrios Kouretas του Πανεπιστημίου Θεσσαλίας στη Λάρισα, με αξιοσημείωτες δράσεις και ερευνητικές πρωτοβουλίες.http://www.bio.uth.gr/

Τα ερευνητικά του ενδιαφέροντα εστιάζονται στους τομείς των μοριακών μηχανισμών αντιοξειδωτικής δράσης φυσικών προϊόντων, όπως φαινολών, στις προσαρμογές σε οξειδωτικό στρες μετά από άσκηση, καθώς επίσης και στα βιολειτουργικά τρόφιμα και τη δράση τους στον άνθρωπο.

Έχει διατελέσει εμπειρογνώμονας στην Ευρωπαϊκή Ένωση στην τεχνολογική πλατφόρμα Foodforlife τις περιόδους 2007-2013 και 2014-2020. Το 2013-2014 υπηρέτησε ως Αντιπρύτανης στο Πανεπιστήμιο Θεσσαλίας. Διετέλεσε τρία έτη πρόεδρος του Συμβουλίου Καινοτομίας της Περιφέρειας Θεσσαλίας.

 Έργο και αναγνώριση 
Έχει εκπονήσει, μαζί με συνεργάτες του, περισσότερες από 280 ερευνητικές εργασίες σε ξένα έγκριτα περιοδικά και σε διεθνή συνέδρια. Το έργο του αυτό, μέχρι σήμερα, έχει τύχει διεθνούς αναγνώρισης και έχει λάβει σχεδόν 13.200 διεθνείς αναφορές με h-index: 64. Η ερευνητική εργασία του, με τίτλο «Lipid peroxidation and tissue damage» στο περιοδικό In Vivo έχει λάβει >600 αναφορές.

Το έργο του έχει ευρέως αναγνωρισθεί και δημοσιευθεί σε πολλά ΜΜΕ.https://www.athensvoice.gr/politics/66554_i-anaptyxi-erhetaihttp://www.kathimerini.gr/4dcgi/_w_articles_ell_897420_17/02/2002_16162 Έχει επίσης ασχοληθεί με θέματα που σχετίζονται με τους τοξικούς παράγοντες και την επίδρασή τους στη δημόσια υγεία.http://www.kathimerini.gr/4dcgi/_w_articles_world_308220_26/08/2001_5001883 Έχει συγγράψει 4 βιβλία για θέματα διατροφής.https://www.skroutz.gr/a/72967/dimitris-kouretas.html Επιπλέον, έχει αρθρογραφήσει με εκλαϊκευμένα άρθρα για την ενημέρωση των πολιτών σε ζητήματα που αφορούν τα ποιοτικά τρόφιμα τροφίμων και σε θέματα σωστής και υγιεινής διατροφής.

Έχει λάβει τιμητική διάκριση για την καινοτομία στην τριτοβάθμια εκπαίδευση από τα "Education Leaders Awards" ως αναγνώριση της αριστείας για τις εργασίες του στον τομέα των τροφίμων και της διατροφής.

Είναι Associate Editor στο επιστημονικό περιοδικό Food and Chemical Toxicology (I.F. 4.700)https://www.journals.elsevier.com/food-and-chemical-toxicology/editorial-board και επίσης, τακτικό μέλος της συντακτικής επιτροπής στο έγκριτο διεθνές περιοδικό Environmental Research (I.F. 5.100). Υπήρξε ο ιδρυτής και σήμερα είναι ο επιστημονικός υπεύθυνος της spin-off εταιρείας, του Παν. Θεσσαλίας, FoodOxys, η οποία έχει ως αντικείμενο τη λειτουργική διατροφή.https://www.foodoxys.com/ Από το 2019 είναι μέλος της Παγκόσμιας Ακαδημίας Επιστημών.https://www.liberal.gr/news/diakrisi-gia-to-pan-thessalias-i-anagoreusi-tou-d-koureta-os-melous-stin-pagkosmia-akadimia-epistimon/246110https://www.larissanet.gr/2019/03/29/melos-tis-pagkosmias-akadimias-epistimon-o-d-kouretas/

Παρεμβαίνει συχνά στον ελληνικό Τύπο για ζητήματα που απασχολούν την κοινή γνώμη αλλά και για ακαδημαϊκά - διοικητικά θέματα των ελληνικών ΑΕΙ.https://www.naftemporiki.gr/society/1450855/ti-panepistimia-theloyme-epiteloys/ Τι Πανεπιστήμια θέλουμε επιτέλους; του καθ. Δ. Κουρέταhttps://www.liberal.gr/apopsi/dimitris-koyretas-na-milisoyme-gia-ladi-mas Δημήτρης Κουρέτας: Να μιλήσουμε για το λάδι μας

 Πολιτική 
Έχει ασχοληθεί ενεργά με την πολιτική αλλά και την τοπική αυτοδιοίκηση, διετέλεσε πολιτικό στέλεχος του ΠΑΣΟΚ και στις αυτοδιοικητικές εκλογές του 2023 ήταν υποψήφιος περιφερειάρχης για την Περιφέρεια Θεσσαλίας με την υποστήριξη του ΠΑΣΟΚ και του ΣΥΡΙΖΑ.

Εξελέγη Περιφερειάρχης Θεσσαλίας στις αυτοδιοικητικές εκλογές του 2023, έναντι του Κώστα Αγοραστού.

 Προσωπικά στοιχεία 
Ζει μόνιμα στη Λάρισα από το 1995.

Είναι νυμφευμένος με την ιατρό - κυτταροπαθολόγο, Δρ. Χαριτίνη Νέπκα, με την οποία έχουν αποκτήσει μία θυγατέρα, την Αναστασία, ιατρό.

 Εξωτερικοί σύνδεσμοι 
 Ιστοσελίδα του Δ. Κουρέτα στον ιστότοπο ResearchGate
 Βιογραφικό σημείωμα του Δημήτρη Κουρέτα

 Παραπομπές 

Κατηγορία:Περιφερειάρχες Θεσσαλίας
Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Πανεπιστημίου Θεσσαλίας
Κατηγορία:Απόφοιτοι του Πανεπιστημίου Πατρών
Κατηγορία:Απόφοιτοι του Αριστοτελείου Πανεπιστημίου Θεσσαλονίκης